ОБЩА ИНФОРМАЦИЯ

/по чл. 9, ал. 1 от Наредба №38 на КФН/ 


  1. “Централна кооперативна банка” АД притежава пълен лиценз за осъществяване на банкова дейност, включително  извършване на инвестиционни дейности и услуги, издаден от Българска народна банка /Лицензия №Б 14-а/25.02.1991г., Заповед №100-00493/17.11.1999г. на Управителя на БНБ; Заповед №РД22-0849/07.05.2007г. на Управителя на БНБ/. Дружеството е вписано във водения от Комисия за финансов надзор /гр. София, ул.”Шар планина”33/ регистър на инвестиционните посредници под № Р-05-200.
2. “Централна кооперативна банка” АД е с адрес на управление: гр. София 1000;   ул. “Г. С. Раковски”№103, тел.: 02/9266266; факс: 02/9804386
  Адрес на регистрирани офиси, в които се приемат поръчки за сделки с финансови инструменти: 
  ...................................................................................................

  E-mail: office@ccbank.bg
  Интернет адрес: www.ccbank.bg

  3. За комуникация и кореспонденция с “Централна кооперативна банка” АД, както и при размяна на документация и всяка друга информация, се употребява български и английски език. 

  4. Комуникация между “Централна кооперативна банка” АД и клиентите може да бъде осъществявана:  чрез посещения в офисите на дружеството;чрез размяна на документи с електронен подпис; по електронна поща; по телефон; по факс; чрез интернет страницата на дружеството.

  Начините за изпращане и приемане на нареждания, лично или чрез надлежно упълномощено лице, са следните: в офисите на дружеството; чрез дистанционен способ /по телефон, електронна поща, факс и др./. При всяко изпращане и приемане на нареждане чрез дистанционен способ лицето е длъжно в три дневен срок  да се яви в Банката за оформяне на нареждането и подписването му на хартиен носител.  

  5. “Централна кооперативна банка” АД предоставя потвърждения за сключените сделки и отчети по извършваните инвестиционни услуги и дейности на своите клиенти. Условията и сроковете за тези известия за различните финансови инструменти са определени в конкретния договор с клиента, като са съобразени с правилата на пазара, където тези финансови инструменти се търгуват.

  6. “Централна кооперативна банка” АД отделя своите финансови инструменти и парични средства от тези на клиентите си и не отговаря пред кредиторите си с финансовите инструменти и паричните средства на своите клиенти, както и с ценни книжа, които са базови спрямо депозитарни разписки.
  “Централна кооперативна банка” АД  съхранява при себе си паричните средства на своите клиенти. 
  “Централна кооперативна банка” АД съхранява финансовите инструменти на своите клиенти в депозитарна институция по клиентски сметки към сметката на инвестиционния посредник.
  
  

7. Освен в случаите, определени с наредба,   “Централна кооперативна банка” АД няма право да използва:
    - за своя сметка паричните средства и финансовите инструменти на своите клиенти;
    - за сметка на свой клиент парични средства или финансови инструменти на други клиенти;
    - за сметка на клиент свои парични средства или финансови инструменти.

  8.   “Централна кооперативна банка” АД прави парични вноски във Фонда за компенсиране на инвеститорите в съответствие с действащата нормативна уредба. Фондът осигурява изплащане на компенсация на клиентите на инвестиционен посредник чрез набраните във фонда средства в случаите, когато инвестиционният посредник не е в състояние да изпълни задълженията си към клиентите поради причини, пряко свързани с неговото финансово състояние.
  Неплащането на дължимите от инвестиционния посредник вноски не лишава правоимащите клиенти на инвестиционния посредник от компенсация до съответния размер.

  9.  Дължимите на “Централна кооперативна банка” АД за извършваните от нея  инвестиционни и допълнителни услуги възнаграждения са посочени в Тарифата за лихви, такси и комисиони.

  10. Възможно е да възникнат и други разходи, включително данъци, във връзка със сделките с финансови инструменти или предоставени инвестиционни услуги, които не са наложени от  “Централна кооперативна банка” АД и не се плащат чрез инвестиционния посредник. Надлежното плащане на тези разходи и/или данъци е задължение и отговорност на клиента.

  11. Политиката за третиране на конфликти на интереси включва: 

1. обстоятелствата, представляващи конфликт на интереси или които могат да доведат до конфликт на интереси, с присъщ потенциален риск от увреждане на интересите на клиент или клиенти на ИП, по отношение на конкретна услуга или дейност, извършвана от последния; 

2. процедурите и мерките за предотвратяване възникването на ситуации с потенциален конфликт на интереси;

3. третирането на конфликти на интереси, в съответствие с организационната структура на ИП и естеството на извършваните от него инвестиционни услуги и дейности.

 12. Ситуации при които, биха възникнали потенциални конфликти на интереси, ако ИП или лице работещо по договор за него, са:

1. има възможност да реализира печалба или избегне загуба за сметка на клиента;

2. има интерес от резултата от предоставяната на клиента услуга или от осъществяваната за сметка на клиента сделка, който е различен от интереса на клиента по отношение на този резултат;

3. има финансов или друг стимул да предпочете интереса на клиент или група от клиенти пред интереса на друг клиент;

4. осъществява същата или подобна на клиента дейност;

5. получава или ще получи от лице, различно от клиента, облаги във връзка с дадена услуга;

6. придобие или може да придобие, или да сключи сделка за собствена сметка с финансови инструменти, чието закупуване препоръчва на клиентите си, ако от покупката на клиента ИП, съответно лицето, което работи по договор за него, ще има лична изгода;

7. участва едновременно или последователно в предоставянето на отделни инвестиционни или допълнителни услуги и това вреди на интересите на клиента;

8. осъществява несанкциониран обмен със служители на ИП на информация, представляваща търговска или служебна тайна;

9. несанкцианирано предоставя информация, представляваща търговска или служебна тайна, на трети лица;

10. поставяне на размера на възнагражденията на работещите в различни отдели в зависимост от работата им с клиенти, което води до застрашаване на интереса на клиента;

11. сключва сделки с финансови инструменти в обем или честота, на цени или с определена насрещна страна, за които според конкретните обстоятелства може да се приеме, че са изключително в интерес на ИП;

12. сключва лични сделки в разрез с изискванията на Правилата за личните сделки, ЗПФИ и Наредба № 38; 
13. придобие или може да придобие, или да сключи сделка за собствена сметка с финансови инструменти, чието закупуване препоръчва на клиентите си, ако от покупката на клиента ИП, съответно лицето, което работи по договор за него, ще има лична изгода;

14. съветва клиент да закупи или продаде определени финансови инструменти, които друг негов клиент желае, съответно, да продаде или закупи;

15. съветва клиент да закупи или продаде на определено от ИП лице ценни книжа, с цел да окаже влияние при упражняване на правото на глас по ценните книжа.

16. лице, което работи по договор за ИП, притежава квалифицирано участие в друго юридическо лице, което извърша конкурентна на ИП дейност;

17. наличие на свързаност, по смисъла на ЗПФИ, между лице, което работи по договор за ИП и клиент на ИП.
18. сключва сделки с финансови инструменти, предмет на инвестиционно изследване, когато лицето има достъп до информация за съдържанието и заключенията в изследването, преди разпространяване на самото инвестиционно изследване.

Изброяването е примерно /неизчерпателно/, доколкото в практиката е възможно да възникнат и други ситуации, които биха могли да бъдат квалифицирани като конфликт на интереси. Уреждането на последните се извършва съобразно Политиката за третиране на конфликти на интереси на Банката.

